Aarhus får endnu engang international ros for at være et fantastisk rejsemål. Denne gang er det en britisk rejseblogger, der har taget 40 billeder, der skal give lyst til at besøge Aarhus.

Annonce

40 pictures that will make you want to visit Aarhus viser og beskriver den britiske blogger Kash Bhattacharya, hvorfor man som turist skal besøge Aarhus. Under navnetviser og beskriver den britiske blogger Kash Bhattacharya, hvorfor man som turist skal besøge Aarhus.

På sin blog budgettraveller.org giver Kash Bhattacharya gode råd og vejledninger til, hvad man kan opleve på sine rejser rundt omkring i verden, og nu har bloggeren også lagt sin vej forbi Aarhus.

Han beskriver ud fra 40 billeder de vigtigste seværdigheder og områder, han har besøgt.

Det giver Aarhus plads i en kategori med både Athen og Costa Brava, hvor 40 billeder er omdrejningspunktet.

Bloggeren fortæller med rosende ord om sine mad- og kulturoplevelser.

Hans mantra er: »Travel in style on a budget«, og ud fra bloggens ordlyd at bedømme, har Aarhus været en positiv rejseoplevelse for ham.

Med mere end 20.000 følgere på Twitter og næsten 15.000 på Facebook deler bloggeren ud af sine rejseerfaringer til et bredt internationalt publikum.

I Aarhus får Den gamle by ros for sin autencitet og virkeligshedsnære oplevelse, udsigten fra regnbuen på Aros bliver beskrevet som overvældende, og caféerne i Latinerkvarteret bliver beskrevet som hyggelige.

Rejsebloggeren påpeger desuden, at Aarhus street food er et madmekka, man ikke vil gå glip af.

På sin tur til Aarhus har bloggeren også været forbi Mefisto, Grauballemanden på Moesgaard museum, den klassiske røde cykel foran den røde mur i Latinerkvarteret, Dokk1 og Aarhus Ø.